Héctor Castro

**Héctor Castro**, bet ganet d'an 29 a viz Du 1904 en Aguada (unan eus karterioù Montevideo (Uruguay)) hag aet da Anaon d'ar 15 a viz Gwengolo 1960 er memes kêr, a oa ur melldroader etrebroadel uruguayat (argader e bost dezhañ war an dachenn).

Hag eñ yaouank (trizek vloaz) e voe mac'hagnet e arvrec'h dehou (bet troc'het gant un heskenn dredan tra m'edo o labourat gant e dad) ; se zo kaoz e voe lesanvet *El Manco*, *El Manco Castro*, *El Manco Divino* pe *El Divino Manco*.

## E vicher evel c'hoarier
### Er c'hleuboù
Lavarout a c'haller e voe tomm-mat kalon **Castro** ouzh Nacional Montevideo e vuhez-pad : daou c'hant ur c'hrogad ha tregont en devoa c'hoariet ennañ ha merket kant pemp pal ha daou-ugent en holl. Ne vankas dezhañ nemet kemer perzh e Copa de Campeones de América a voe krouet e... 1960.

Sed amañ da-heul red e vicher dre ar munud :
* 1921-1923 : Lito Montevideo,
* 1924-1932 : Nacional, aet da gampion Primera División de Uruguay e 1924,
* 1932-1933 : Estudiantes de La Plata (Arc'hantina),
* 1933-1936 : Nacional, aet da gampion Primera División de Uruguay e 1933 ha 1934 ; bet tapet Torneo de Honor e 1935 ivez.

### E skipailh broadel Uruguay
Pemp gwech warn-ugent en devoa douget krez *[[Estadio Belvedere|La Celeste]]* etre 1923 ha 1935, ha merket triwec'h pal.

#### Krogadoù a vignoniezh

#### [[Copa Ministro de Relaciones Exteriores]]

#### [[Copa América]]
Kemeret en devoa perzh **Héctor Castro** e pevar dalc'h, aet ar maout gantañ dre ziv wech (e 1926 ha 1935), renket da eil e 1927 ha da drivet e 1929. Sed amañ da-heul ar c'hrogadoù en devoa c'hoariet gant e skipailh broadel :

Gant c'hwec'h (6) pal merket e-pad ar genstrivadeg e voe renket **Castro** da eil, just war-lerc'h ar gwellañ paler, ar chileat David Arellano.

Daou (2) bal a voe merket gantañ e-pad ar genstrivadeg.

Daou (2) bal a voe merket gantañ e-pad ar genstrivadeg.

#### [[C'hoarioù Olimpek]] hañv
Ezel e oa eus ar skipailh a yeas ar vedalenn aour gantañ da-geñver C'hoarioù Olimpek hañv 1928 (en Amsterdam, Izelvroioù). Ur (1) pal a verkas e-kerzh an daou grogad a gemeras perzh enne :

Adc'hoariet e voe ar gourfenn d'an 13 a viz Mezheven ha gounezet 2-1 gant Uruguay.
#### [[Copa Newton]]

#### [[Copa Lipton]]

#### [[Copa Hector Gomez]]

#### [[Copa Juan Mignaburu]]

#### [[Kib vell-droad ar bed]]
Kemeret en devoa perzh en un dalc'h hepken :
* Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. C'hoari a reas ar c'hrogad kentañ d'an 18 a viz Gouere (Uruguay 1-0 Perou) : gant ar pal nemetañ-se bet plantet gantañ e teuas da vezañ **Héctor Castro** kentañ paler uruguayat en istor Kib vell-droad ar bed. Perzh e voe eus ar skipailh – Enrique Ballestrero, Ernesto Mascheroni‎, José Nasazzi, José Leandro Andrade, Lorenzo Fernández, Álvaro Gestido, Pablo Dorado, Héctor Scarone, **Héctor Castro**, José Pedro Cea, Victoriano Santos Iriarte – a c'hounezas (4-2) ar gourfenn ouzh hini Arc'hantina en Estadio Centenario (Montevideo) d'an 30 a viz Gouere 1930. Gant **Castro** e voe klozet ar merk e dibenn ar c'hrogad (89 munutenn).

## E vicher evel gourdoner ha dibaber
Da-heul e amzer c'hoarier e tistroas da Nacional evel gourdoner (1939-1943, 1952) : ha c'hwec'h titl Primera División de Uruguay ouzhpenn en e c'hodell (1939, 1940, 1941, 1942, 1943 ha 1952). Pevar zTorneo de Honor (1940, 1941, 1942 ha 1943) a yeas gantañ ivez, kement ha div gCopa Aldao (1940 ha 1942).

E 1959 ez eas da zibaber Uruguay a renas da-geñver Copa América dalc'het e Buenos Aires (7 a viz Meurzh-4 a viz Ebrel) : renket e voent da c'hwec'hvet diwar seizh.

Un nebeud mizvezhioù diwezhatoc'h e varvas, skoet gant ur gwallzarvoud kalon.

## Liamm diavaez
* Krogadoù etrebroadel Héctor Castro war 11v11

## Notennoù ha daveennoù